D asentel anadday i yellan deg tullist-a, lexdeɛ ɣef udrim yettas-d s waṭas n tmental seg-sent: yir liḥala i deg yettidir umdan di ddunit, daɣen axeddim i yulac di tmurt d ttemḥeqranit n lɣaci i win ur nesɛi ara, d anect-a i yettaran amdan ad inadi amek ara ad d-yawi adrim akken ad yessukkes iman-is seg yir tudert i deg yettidir, maca imdanen d leṣnaf, yal yiwen acu n txiddas neɣ lexdaɛ yessexdam akken ad d-yawi idrimen, di tullist-a  Arejjaq  Nurdin neɣ assaḍ n tullist-a yessexdem zwaǧ yettwabnan ɣef lfayda, yessebgen-d udem n tayri i tmeṭṭut-is maca netta ɣer daxel-is iɣuc-it s waṭas, imi yessexdem anect-a ɣef ljal-t n udrim, neɣ d win kan i d-ttawil iwakken ad yaweḍ ɣer lebɣi-s, xas akken taqcict i yebɣa maci d tin i yuɣ, maca yedda s tḥila armi yewwi akk ayen yebɣa, imedyaten i d-yeskanayen lexdaɛ yessexdem ɣef wedrim : -U tin i ten-iɣelben yark d asmi i yi-d-yemmeslay ɣef ubazaṛ yebɣa ad yexdem deg yigarajen-is yekseb di tɣiwant Iḥarzunen. Din i d-ččurent wallen-iw d asirem s lebɣi-nni amcum n udrim aqcay i yi-xuṣṣen yark tudert-iw.Deg yiwen umecwar uɣaleɣ ḥemmlaɣ yelli-s n Lḥaǧ. Dɣa seg yimiren, ulac amek ur as-ddiɣ ara di lebɣi.